**הנחיות כלליות לשאלות עמ"ר**

שאלות העמ"ר מתבססות על בניית טיעון: טענה + נימוק בעד + נימוק נגד

**שלב מקדים לכתיבת התשובה:**

1. זיהוי הנושא המרכזי בו עוסקת השאלה והבנת הסוגיה השנויה במחלוקת.
2. הצפת פריטי מידע ומושגים שונים, מתוך החומר שנלמד בשיעורי האזרחות, הקשורים לנושא השאלה ורלוונטיים לסוגיה שבמחלוקת; עליהם ניתן לבסס את הנימוקים לטענה.
3. מיון פריטי המידע והמושגים – עפ"י סוגי הטענות האפשריים [תמיכה / בעד – שלילה / נגד]

**שלב כתיבת התשובה:**

1. **הצגת טענה - נקיטת עמדה**:

הטענה חייבת להתבסס על הסוגיה השנויה במחלוקת שמופיעה בשאלה, יש להציג עמדה התומכת בטענה או מתנגדת לה. העמדה אינה חייבת להיות עמדה אישית אותנטית אך עליה להיכתב בגוף ראשון.

יש להציג עמדה ולא התלבטות, כלומר "אני בעד" או "אני נגד".

אפשרויות - לדעתי צריך.../ אני בעד / אני תומך / אני מתנגד / אני שולל / אני סבור שלא צריך..... + הסוגיה שבמחלוקת.

1. **הצגת שני נימוקים:**
* שני הנימוקים יהיו נפרדים ושונים זה מזה.
* נימוק אחד התומך בטענה (עמדה) ושבאמצעותו ניתן לבסס אותה, ונימוק שני המתנגד לטענה (תומך בטענה הפוכה).
* כל נימוק יתבסס על מושג אחד לפחות מלימודי האזרחות (בכל נימוק מושג אחר).
* בכל נימוק יש לקשר בין הטענה לבין המושג שבאמצעותו הנך מעוניין להוכיח את טענתך.
* ההנמקה תתייחס ישירות לסוגיה שבמחלוקת.
* ההנמקה יכולה להתבסס על הסבר רעיוני-עקרוני ו/או על דוגמאות קונקרטיות, ובלבד שייעשה שימוש נכון בשפת האזרחות.
* מבנה של כל נימוק:
1. לציין את המושג הרלוונטי (כמו "ציין").
2. להגדיר את המושג באופן ברור (כמו "הצג").
3. לקשר את בין המושג לבין הטענה כך שיתמוך בטענה (כמו "הסבר") או יתנגד לה.

**מבנה התשובה לשאלת עמ"ר:**

הטענה: לדעתי... / אני תומך בכך ש... / אני מתנגד ש... **(ציון – 20%)**

הנמקת עמדתי: מתבססת על הזכות ל... / מדיניות / עקרון / גישה וכו' (המושג)  **(ציון – 40%)**

הגדרת המושג

קישור המושג

הנמקת העמדה המנוגדת: מתבססת על הזכות ל... / מדיניות / עקרון / גישה וכו' (המושג)  **(ציון – 40%)**

הגדרת המושג

קישור המושג